rejauldu/bengali-wikipedia huggingface dataset:
রোগন জোশ (;Rogan Josh, Oxford Learners' Dictionary কাশ্মীরি: [roːɡan dʒoːʃ]) এছাড়াও আরও বানান রোঘান জোশ বা রোগন গোশত, এটি কাশ্মীর থেকে উদ্ভূত একটি সুগন্ধযুক্ত তরকারি মাংসের পদ।  এটি লাল মাংস দিয়ে তৈরি করা হয় —ঐতিহ্যগতভাবে ভেড়া, মাটন বা ছাগলের মাংস — এবং প্রাথমিকভাবে অ্যালকানেট ফুল (বা মূল) ও কাশ্মীরি মরিচ দিয়ে রঙিন ও স্বাদযুক্ত। এটি কাশ্মীরি রন্ধন প্রণালীর স্বাক্ষর রাখা অন্যতম প্রস্তুতপ্রণালী।  ব্যুৎপত্তি  নামের উৎপত্তি নিয়ে বেশ কয়েকটি ধারণা রয়েছে। ফার্সি ও হিন্দিতে রোঘানের অর্থ "বিশুদ্ধ মাখন" বা "তেল", অন্যদিকে জুস (বিকল্পভাবে রোমানীকৃত জোশ) অর্থ "ভাপে সিদ্ধ করা"From Bonbon to Cha-cha: The Oxford Dictionary of Foreign Words and Phrases, Oxford:OUP, 2009, p.297 ও চূড়ান্তভাবে জুসিদান ক্রিয়াপদ থেকে এসেছে যার অর্থ "সিদ্ধ করা"। এই সংজ্ঞা অনুযায়ী রোগন জোশ এর অর্থ "ঘি-তে ভাজা" হতে পারে।  একটি বিকল্প ব্যুৎপত্তি হল যে নামটি রোঘন (,  ), "বাদামী" বা "লাল", অথবা  কোশুর রোগান, "লাল" শব্দ থেকে এসেছে, পাশাপাশি "মাংস" (গোশত) শব্দটি প্রায়ই "রোগন গুশত" বা "গোশত" অথবা "রস" নামে রোমানীকৃত একটি শব্দ যার সম্ভাব্য অর্থ "লাল মাংস" বা "লাল রস"। সঠিক ব্যুৎপত্তি অনিশ্চিত রয়ে গেছে কারণ "রোগন জোশ" ও "রোগান গোশত" উভয়ই পদটিকে বোঝাতে ব্যবহৃত হয় ও নামগুলির মধ্যে কোনটি আসল তা স্পষ্ট নয়।Ayto, The Diner's Dictionary: Word Origins of Food and Drink, Oxford: OUP, 2012, p.309  প্রস্তুতি  রোগন জোশে ভেড়ার মাংসের টুকরো বা মাটনের টুকরো থাকে যার স্বাদে রসুন, আদা ও সুগন্ধযুক্ত মশলা (লবঙ্গ, তেজপাতা, এলাচ ও দারুচিনি) এবং কিছু সংস্করণে পেঁয়াজ বা দই যুক্ত করা হয়। প্রাথমিক ভাপে সিদ্ধ করার পর দমপোখতক ধীরগতির রান্নার কৌশল ব্যবহার করে পদটির রান্না শেষ করা যেতে পারে।Singh (1973), p.58 এর বৈশিষ্ট্যযুক্ত গভীর লাল রঙটি ঐতিহ্যগতভাবে শুকনো ফুল বা আলকান্না টিনক্টোরিয়া (রতন জট) এর মূল থেকে এবং প্রচুর পরিমাণে শুকনো কাশ্মীরি মরিচ (লাল মরিচ) থেকে উপনীত হয়। এই মরিচগুলি, যার স্বাদ প্যাপরিকার মতো, ভারতীয় রন্ধনশৈলীর সাধারণ শুকনো লাল মরিচের তুলনায় যথেষ্ট মৃদু স্বাদের। প্রস্তুতপ্রণালীর মশলা তাপের চেয়ে সুগন্ধের উপর জোর দেয়। জাফরানও কিছু ঐতিহ্যবাহী প্রস্তুতপ্রণালীর অংশ।  কাশ্মীরের হিন্দু ও মুসলিম খাবারের মধ্যে প্রস্তুতির ক্ষেত্রে উল্লেখযোগ্য পার্থক্য রয়েছে: মুসলিমরা রঙ করার জন্য (এবং এর অনুমিত "ঠান্ডা" প্রভাবের জন্য) প্রান, যা স্থানীয় শ্যালটের একটি ধরন এবং মাওয়ালের পাপড়ি কক্সকম্ব ফুল ব্যবহার করে; হিন্দুরা রসুন ও পেঁয়াজের সাথে এগুলি এড়িয়ে চলে, তবে অতিরিক্ত করণ ও গন্ধ দেওয়ার জন্য দই যোগ করতে পারে।  তথ্যসূত্র   বিষয়শ্রেণী:মুঘল রন্ধনশৈলী বিষয়শ্রেণী:এশীয় রন্ধনশৈলী বিষয়শ্রেণী:কাশ্মীরি রন্ধনশৈলী বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভেড়ার পদ
বরদরাজনপেট্টাই দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি পঞ্চায়েত শহর। এটি উদয়ারপালয়ম তহশিলে অবস্থিত৷  জনসংখ্যার উপাত্ত ২০০১ খ্রিস্টাব্দে ভারতের জনগণনা অনুসারে বরদরাজনপেট্টাই শহরের জনসংখ্যা ছিল ৮,৫৭৪ জন, যার মধ্যে পুরুষ ৪৪ শতাংশ এবং নারী ৫৬ শতাংশ। শহরটির সাক্ষরতার হার ছিল ৬৯ শতাংশ, যার মধ্যে পুরুষ সাক্ষরতার হার ৭১ শতাংশ নারী সাক্ষরতার হার ছিল ৬৬ শতাংশ। ছয় বছর অনূর্ধ্ব শিশুর সংখ্যানুপাত ছিল ১২ শতাংশ।  ২০১১ খ্রিস্টাব্দে ভারতের জনগণনা অনুসারে বরদরাজনপেট্টাই শহরের জনসংখ্যা ছিল ৮,২৫৯ জন, যার মধ্যে ৪,০৯৩ জন পুরুষ এবং ৪,১৬৬ জন নারী। ‌ছয় বছর অনূর্ধ্ব শিশুর সংখ্যা ৭৫২ যা মোট জনসংখ্যার ৯.১১ শতাংশ। মোট পরিবার সংখ্যা ২,০৪৯ টি। তপশিলি জাতি পর্যায়ভুক্ত শতকরা অনুপাত যথাক্রমে ০.০৪। শহরটির মোট সাক্ষরতার হার ৭৭.৯৩ শতাংশ, যেখানে পুরুষ সাক্ষরতার হার ৮৩.৭২ শতাংশ এবং নারী সাক্ষরতার হার ৭২.৩১ শতাংশ।https://www.census2011.co.in/data/town/803642-varadarajanpettai-tamil-nadu.html  তথ্যসূত্র  বিষয়শ্রেণী:তামিলনাড়ুর শহর ও নগর
থাম্ব|একটি ফোনকে ল্যাপটপের সাথে টিথার করা হচ্ছে টিথারিং () অথবা ফোন কে মডেম হিসেবে ব্যবহার করা হলো একটি উপায় যার মাধ্যমে মোবাইল ডিভাইস সমূহের ইন্টারনেট, সংযুক্ত অন্য কম্পিউটার অথাবা স্মার্টফোনের  সাথে বিনিময় করা যায়। বিনিময়টি হতে পারে ওয়্যারলেস ল্যান (ওয়াই-ফাই), ব্লুটুথ, অথবা ক্যাবল সংযোগ যেমন; ইউএসবি এর মাধ্যমে। যদি ওয়ারলেস ল্যানের মাধ্যমে টিথার করা হয় তাহলে প্রক্রিয়াটিকে বলা হবে ব্যক্তিগত বা মোবাইল হটস্পট। এই প্রক্রিয়ায় মোবাইল ডিভাইসটি একটি রাউটার হিসেবে কাজ করে। মোবাইল হটস্পট পিন অথবা পাসওয়ার্ডের মাধ্যমে সুরক্ষিত রাখা যায়।  প্রক্রিয়া ওয়াই-ফাইয়ের মাধ্যমে টিথার করতে চাইলে ওয়াই-ফাই হটস্পট ইংরেজি "Wi-Fi hotspot" অপশনে গিয়ে তা চালু করতে হবে। নিরাপত্তার জন্য সিকিউরিটি পাসওয়ার্ড (আট সংখ্যার কম নয়) দেয়া ভালো। ব্লুটুথের মাধ্যমে টিথার করতে চাইলে ব্লুটুথ টিথারিং ইংরেজি "Bluetooth tethering" অপশন চালু করতে হবে। ইউএসবি ক্যাবলের সাহায্যে টিথার করতে চাইলে ফোনে ও পিসিতে (ল্যাপটপ বা ডেস্কটপ) ইউএসবি সংযোগ দিতে হবে। এরপর ইউএসবি টিথারিং ইংরেজি "USB tethering" অপশন চালু করতে হবে। স্বয়ংক্রিয়ভাবেই ড্রাইভার সফটওয়্যার ইন্সটল হবে এবং টিথারিং চালু হবে।  যে সকল মোবাইল ওএস সমর্থন করে  বর্তমানের অধিকাংশ ফোন ব্লুটুথ টিথারিং এবং ইউএসবি টিথারিং সমর্থন করে। যেমনঃ উইন্ডোজ মোবাইল ৬.৫, উইন্ডোজ ফোন ৭, অ্যান্ড্রয়েড (২.২ হতে পরবর্তী) এবং আইওএস ৩.০ (অথবা পরবর্তী)। এছাড়াও ওয়াই-ফাই টিথারিং (ওয়াই-ফাই হটস্পট) সহ সকল টিথারিংই সমর্থন করে এরকম ওএস গুলো হলঃ   আইওএস ৪.২.৫ হতে শুরু করে পরের গুলো,  আইফোন ৪, ৪এস (২০১০), ৫, আইপ্যাড (৩য় প্রজন্ম), কতিপয় উইন্ডোজ মোবাইল ৬.৫ যেমন এইচটিসি এইচডি২, উইন্ডোজ ফোন ৭, ৮ এবং ৮.১ (প্রস্তুতকারক ও মডেল ভেদে পার্থক্য হয়) এবং কতিপয় অ্যান্ড্রয়েড ফোন (প্রস্তুতকারক ও সফটওয়্যার ভেদে ব্যাপক পার্থক্য বিদ্যমান)।  তথ্যসূত্র  বিষয়শ্রেণী:মোবাইল টেলিযোগাযোগ বিষয়শ্রেণী:তারহীন নেটওয়ার্কিং
ধনুষা জেলা, ( , হচ্ছে নেপালের মধ্যমাঞ্চল বিকাস ক্ষেত্রের জনকপুর অঞ্চলের একটি জেলা। এই জেলার আয়তন ১১৮০ বর্গকিমি। ২০১১ সালের আদমশুমারি অনুসারে এ জেলার লোকসংখ্যা ৭৫৪,৭৭৭ জন। এই জেলা সাংস্কৃতিক কেন্দ্রের জন্য বিখ্যাত এবং নেপাল ও উৎসবের সময় ভারতের অনেক তীর্থযাত্রীর আকর্ষণের স্থান।   ভৌগোলিক উপাত্ত    জনসংখ্যার উপাত্ত    ইতিহাস    প্রশাসনিক অঞ্চলসমূহ    বিখ্যাত ব্যক্তিত্ব    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:মধেশ প্রদেশের জেলা
বাতিন () শব্দের আক্ষরিক অর্থ- "ভিতর", "অভ্যন্তরীণ", "লুকানো" ইত্যাদি। উদাহরণস্বরূপ, কুরআনের বাহ্যিক বা আপাত অর্থে, যহিরের বিপরীতে একটি লুকানো অর্থও আছে। সুফিরা বিশ্বাস করে যে প্রত্যেক ব্যক্তির আত্মার জগতে একটি বাতিন আছে। ইহা ব্যক্তির অভ্যন্তরীণ সত্ত্বা; যখন আধ্যাত্মিক পথপ্রদর্শকের আলো দ্বারা শুদ্ধ করা হয়, তখন তা আধ্যাত্মিকভাবে উন্নীত হয়।Daftary, Farhad (2000). Intellectual traditions in Islam New York: St. Martins Press. . p. 90.Gleave, Robert (2011). Islam and literalism: Literal meaning and interpretation in Islamic legal theory. Edinburgh: Edinburgh University Press. . Page 64. এই ধারণা লুকানো আল্লাহর গুণাবলীর সাথে সংযুক্ত, যাকে দেখা যায় না কিন্তু জীবনের প্রতিটি ক্ষেত্রে বিদ্যমান।  মুসলিম দলগুলো বিশ্বাস করে যে, বাতেনকে পুরোপুরি বোঝা যায় শুধুমাত্র এমন একজন ব্যক্তির দ্বারা, যার বিশেষ জ্ঞান আছে। শিয়া মুসলমানদের জন্য, এই ব্যক্তি হচ্ছে ঐ সময়ের ইমাম।  বৃহত্তর অর্থে, এটি সকল অস্তিত্বের অন্তর্নিহিত অর্থ বা বাস্তবতা, যহির রূপ জগৎ এবং আপাত অর্থ।  তথ্যসূত্র  বহিঃসংযোগ সুফি লাইভ  বিষয়শ্রেণী:ইসলামি পরিভাষা বিষয়শ্রেণী:ইসমাইলি ধর্মতত্ত্ব বিষয়শ্রেণী:কুরআনের ব্যাখ্যা বিষয়শ্রেণী:শিয়া ইসলাম
মিসম্যাচ একটি ভারতীয় বাংলা ওয়েব ধারাবাহিক, যেটি ওটিটি প্ল্যাটফর্ম হইচই-এ ১৫ সেপ্টেম্বর ২০১৮ থেকে স্ট্রিমিং শুরু হয়। হাস্যরসাত্মক এই ওয়েব এই ধারাবাহিকটি পরিচালনা করেছেন সৌমিক চট্টোপাধ্যায়, যা পরে হিন্দিতেও ডাব করা হয়। মৌসুম ১-এ এই ওয়েব ধারাবাহিকে অভিনয়ের মাধ্যমে র‍্যাচেল হোয়াইট অভিষেক করেন। ধারাবাহিকটিতে আরও অভিনয় করেছেন মৈনাক বন্দ্যোপাধ্যায়, রাজদীপ গুপ্ত এবং সুপূর্ণা মালাকার। মৌসুম ২-এ রিয়া সেন-ও এই ওয়েব ধারাবাহিকের মাধ্যমে বাংলা ওয়েব ধারাবাহিকে অভিষেক করেছিলেন।   অভিনয়ে   রিয়া সেন  র‍্যাচেল হোয়াইট  পায়েল সরকার  অভিষেক সিং  মৈনাক বন্দ্যোপাধ্যায়  রাজদীপ গুপ্ত  সুপূর্ণা মালাকার   সংক্ষিপ্ত বিবরণ   মৌসুম ১ (২০১৮) ওয়েব ধারাবাহিকটির প্রথম মৌসুম ১৫ সেপ্টেম্বর ২০১৮ থেকে ছয়টি পর্ব নিয়ে স্ট্রিমিং শুরু হয়েছিল।   মৌসুম ২ (২০১৯) ওয়েব ধারাবাহিকটির দ্বিতীয় মৌসুম ৩ মে ২০১৯ থেকে একেবারে নতুন পাঁচটি পর্ব নিয়ে স্ট্রিমিং শুরু হয়েছিল।   মৌসুম ৩ (২০২০) ১৮ সেপ্টেম্বর ২০২০ হইচই পাঁচটি নতুন এপিসোড নিয়ে মিসম্যাচের তৃতীয় মৌসুম স্ট্রিমিং শুরু করে।   পর্ব    মৌসুম ১    মৌসুম ২    মৌসুম ৩    তথ্যসূত্র    বহিঃসংযোগ       বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:২০১৭-এ অভিষিক্ত ওয়েব ধারাবাহিক বিষয়শ্রেণী:ভারতীয় ওয়েব ধারাবাহিক বিষয়শ্রেণী:হইচই-এর মৌলিক অনুষ্ঠান
ইব্রাহিম ইবনে আদহাম (); খ্রিষ্টাব্দ ৭১৮ - খ্রিষ্টাব্দ ৭৮২ Richard Nelson Frye, The Cambridge History of Iran: The Period from the Arab Invasion to the Saljuqs, CUP, 1975, p. 450.) ইব্রাহিম বলখি নামেও পরিচিত,আফগানিস্তানের প্রখ্যাত সুফি সাধকদের মধ্যে অন্যতম। তার সুফি হয়ে উঠার ঘটনা সুফি লোককাহিনীতে একটি জনপ্রিয় কাহিনী। গৌতম বুদ্ধের ন্যায় তিনিও রাজকুমার হওয়া সত্ত্বেও নিজের তরবারি ত্যাগ করে সুফি সাধকের জীবন বেছে নেন।Muslim Saints and Mystics, Attar, trans. A.J. Arberry intro. on "Ebrahim ibn Adham"; Encyclopedia of Islam, "Ibrahim ibn Adham" সুফি সাহিত্যে ইব্রাহিম বলখির অসংখ্য ন্যায়পরায়ণ কাজের বর্ণনা পাওয়া যায় এবং তার নিরহঙ্কার জীবনধারা যা তার পূর্ববর্তী বলখির (এটি বুদ্ধ ধর্মেরও প্রাথমিক কেন্দ্রস্থল) রাজার জীবনধারার সাথে সম্পূর্ণ ভিন্ন ছিল তারও বর্ণনা রয়েছে। আবু নঈমের বর্ণনা মতে, ইব্রাহিম বলখি সুফি সাধনার ক্ষেত্রে নীরবতা ও ধ্যানের গুরুত্বের উপর জোর প্রদান করতেন। জালাল উদ্দিন রুমি তার বিখ্যাত গ্রন্থ মসনবি শরীফে ইব্রাহিম বলখির কাহিনী ব্যাপকভাবে বর্ণনা করেছেন। ইব্রাহিম বলখির সবচেয়ে বিখ্যাত শিষ্যের নাম হল শাকিক আল-বলখি (মৃত্যু:৮১০ খ্রিষ্টাব্দ)   জীবনী  মুসলিম ঐতিহ্য অনুযায়ী, ইব্রাহিম বলখির পরিবার কুফা থেকে এসেছিল এবং সেখান থেকে বলখিতে (বর্তমান কালে আফগানিস্তান) স্থানান্তরিত হয়েছিল এবং বলখিতেই ইব্রাহিমের জন্ম হয়। কিছু লেখক মনে করেন ইব্রাহিম বলখির বংশগতি আব্দুল্লাহ, জাফর আল-সাদিক এর ভাই এবং মুহাম্মদ আল-বাকির, হুসাইন ইবনে আলীর পৌত্র, এর পুত্র এর বংশের,যা সাথে গিয়ে মিলিত হয়েছে। কিন্তু অধিকাংশ লেখকের মতে তার বংশগতি উমর ইবনুল খাত্তাবের বংশের সাথে গিয়ে মিলিত হয়েছে। কিছু মধ্যযুগীয় লেখকরা যেমন ইবনে আসাকির ও মুহাম্মদ আল বুখারি ইব্রাহিম বলখির জীবনী লিপিবদ্ধ করেন। ইব্রাহিম ৭৩০ খ্রিষ্টাব্দে বলখির আরব সম্প্রদায়ে ঐ এলাকার রাজ পরিবারে জন্মগ্রহণ করেন, কিন্তু সাধকের জীবন অতিবাহিত করার জন্য তিনি রাজমহলের জীবন পরিত্যাগ করেন। খিযিরের, মাধ্যমে ইব্রাহিম স্রষ্টা থেকে একটি সাবধানবাণী পান এবং তিনি তাকে তরবারি ত্যাগ করে সিরিয়ায় সুফি সাধকের জীবন অতিবাহিত করার নির্দেশ দেন। উল্লেখ্য যে খিযির তার সম্মুখে দুইবার উপস্থিত হয়েছিলেন। ৭৫০ খ্রিষ্টাব্দের কাছাকাছি সময়ে বলখি থেকে স্থানান্তরিত হয়ে তিনি তার জীবনের শেষ সময় পর্যন্ত যাযাবরের ন্যায় জীবনযাপন করতে থাকেন এবং প্রায় সময় গাজার দিকে সফর করতেন। আলস্য ও ভিক্ষাবৃত্তির মাধ্যমে জীবিকা নির্বাহ করাকে ইব্রাহিম বলখি ঘৃণা করতেন। তিনি প্রায় সময় শস্য পিষে ববা ফলের বাগানে কাজ করে জীবিকা নির্বাহ করতেন।   তথ্যসূত্র   বহিঃসংযোগ  বিষয়শ্রেণী:আফগান ব্যক্তি বিষয়শ্রেণী:৭১৮ বিষয়শ্রেণী:সুন্নি সুফি বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৭১৮-এ জন্ম বিষয়শ্রেণী:৭৮২-এ মৃত্যু
thumb|right|অস্ট্রেলিয়ার ডোনাল্ড ব্র্যাডম্যান ৪ জন ব্যাটসম্যানের একজন যিনি টেস্টে একাধিক ত্রি-শতকের অধিকারী; অপর ৩ জন হলেন ওয়েস্ট ইন্ডিজের ব্রায়ান লারা এবং ক্রিস গেইল ও ভারতের বীরেন্দ্র শেওয়াগ।  টেস্টখেলুড়ে ১০টি দেশের মধ্য থেকে ফেব্রুয়ারি, ২০১৮ সাল পর্যন্ত ৮টি দেশের ২৬ জন ব্যাটসম্যান ৩০টি ত্রি-শতক হাঁকিয়েছেন। কিন্তু, বাংলাদেশ এবং জিম্বাবুয়ে দলের পক্ষে কেউ এই সম্মান এখনও অর্জন করতে পারেননি।  টেস্টে প্রথম ত্রি-শতক করেন ইংল্যান্ডের অ্যান্ডি স্যান্ডহাম, ১৯৩০ সালে ওয়েস্ট ইন্ডিজের বিরুদ্ধে।  ওয়েস্ট ইন্ডিজের ব্রায়ান লারা এবং ক্রিস গেইল, অস্ট্রেলিয়ার ডোনাল্ড ব্র্যাডম্যান ও ভারতের বীরেন্দ্র শেওয়াগ টেস্টে একাধিক ত্রি-শতকের অধিকারী।   নির্দেশিকা    নির্দেশিকা  দ্রষ্টব্য  *  ব্যাটসম্যান অপরাজিত বোঝানো হয়েছে ইনিংস  যেই ইনিংসে ত্রি-শতক অর্জিত হয়। তারিখ  ম্যাচ শুরুর তারিখ।  সেইসময়ের সর্বোচ্চ ছিলো বোঝানো হয়েছে।   ত্রি-শতক ও তদূর্ধ্ব   নং রান ব্যাটসম্যান দল বিপক্ষইনিংসটেস্টমাঠতারিখ ১     অ্যান্ডি স্যান্ডহাম     ১ম  ৪র্থ  সাবিনা পার্ক, কিংস্টন   ২    ডোনাল্ড ব্র্যাডম্যান     ১ম  ৩য়  হেডিংলি, লিডস   ৩    ওয়ালি হ্যামন্ড     ১ম  ২য়  ইডেন পার্ক, অকল্যান্ড   ৪    ডোনাল্ড ব্র্যাডম্যান     ১ম  ৪র্থ  হেডিংলি, লিডস   ৫    লেন হাটন     ১ম  ৫ম  দি ওভাল, লন্ডন  ৬    হানিফ মোহাম্মদ     ২য়  ১ম  কেনসিংটন ওভাল, ব্রিজটাউন   ৭         ১ম  ৩য়  সাবিনা পার্ক, কিংস্টন  ৮         ১ম ৪র্থ  ওল্ড ট্রাফোর্ড, ম্যানচেস্টার  ৯         ১ম  ৩য়  হেডিংলি, লিডস   ১০         ১ম  ৫ম  মেলবোর্ন ক্রিকেট গ্রাউন্ড   ১১         ১ম  ৩য়  কেনসিংটন ওভাল, ব্রিজটাউন  ১২         ১ম  ১ম  লর্ড’স ক্রিকেট গ্রাউন্ড, লন্ডন  ১৩    ব্রায়ান লারা     ১ম  ৫ম  এন্টিগুয়া রিক্রিয়েশন গ্রাউন্ড, সেন্ট জোন্স   ১৪        ১ম  ১ম  আর. প্রেমাদাসা স্টেডিয়াম, কলম্বো   ১৫         ১ম  ২য়  আরবাব নিয়াজ স্টেডিয়াম, পেশাওয়ার   ১৬    ইনজামাম-উল-হক     ১ম  ১ম  গাদ্দাফি স্টেডিয়াম, লাহোর   ১৭         ১ম  ১ম  ওয়াকা গ্রাউন্ড, পার্থ   ১৮    বীরেন্দ্র শেওয়াগ     ১ম  ১ম  মুলতান ক্রিকেট স্টেডিয়াম  ১৯    ব্রায়ান লারা    ১ম  ৪র্থ   এন্টিগুয়া রিক্রিয়েশন গ্রাউন্ড, সেন্ট জোন্স   ২০    ক্রিস গেইল     ১ম  ৪র্থ  এন্টিগুয়া রিক্রিয়েশন গ্রাউন্ড, সেন্ট জোন্স   ২১    মাহেলা জয়াবর্ধনে    ১ম  ১ম  সিংহলীজ এস.সি, কলম্বো   ২২    বীরেন্দ্র শেওয়াগ     ১ম  ২য়   এম. এ. চিদাম্বরম স্টেডিয়াম, চেন্নাই   ২৩    ইউনুস খান     ১ম  ১ম   জাতীয় স্টেডিয়াম, করাচি   ২৪    ক্রিস গেইল     ১ম  ১ম  গল আন্তর্জাতিক স্টেডিয়াম   ২৫    মাইকেল ক্লার্ক     ১ম  ২য়  সিডনি ক্রিকেট গ্রাউন্ড   ২৬     হাশিম আমলা    ১ম  ১ম   দি ওভাল   ২৭    কুমার সাঙ্গাকারা    ১ম  ২য়   জহুর আহমেদ চৌধুরী স্টেডিয়াম   ২৮    ব্রেন্ডন ম্যাককুলাম    ২য়  ২য়   বেসিন রিজার্ভ, ওয়েলিংটন  ২৯          ১ম  ১ম  দুবাই আন্তর্জাতিক ক্রিকেট স্টেডিয়াম, দুবাই  ৩০         ১ম  ৫ম   এম. এ. চিদাম্বরম স্টেডিয়াম, চেন্নাই  ৩১৩৩৫*ডেভিড ওয়ার্নার১ম২য় অ্যাডিলেড ওভাল, অস্ট্রেলিয়া২৯ নভেম্বর ২০১৯   তথ্যসূত্র    বহিঃসংযোগ  সর্বোচ্চ ব্যক্তিগত টেস্ট রান (ক্রিকইনফো থেকে) টেস্ট ক্রিকেটে ত্রি-শতক (রেডিফ.কম থেকে)  বিষয়শ্রেণী:টেস্ট ক্রিকেটের রেকর্ডসমূহ ক্রিকেটের পরিসংখ্যান
ললিতা ভকিল একজন ভারতীয় সূচিকর্ম শিল্পী, তিনি হিমাচল প্রদেশের চাম্বা জেলার ঐতিহ্যবাহী রুমাল সূচিকর্ম চাম্বা রুমালের সংরক্ষণ এবং প্রচারে অবদান রাখার জন্য পরিচিত।  শিল্পকলায় অবদানের জন্য ভারত সরকার ২০২২ সালে ললিতা ভকিলকে পদ্মশ্রী সম্মান প্রদান করে। ২০১৮ সালে তিনি নারী শক্তি পুরস্কারেও সম্মানিত হয়েছিলেন।   জীবন  পনেরো বছর বয়সে ললিতা ভকিলের বিয়ে হয়েছিল। চাম্বা রুমালের নকশা তৈরির ক্ষেত্রে তাঁর প্রতিভা তার শ্বশুরের চোখে পড়েছিল এবং তিনি এই প্রতিভাকে স্বীকৃতি দিয়ে স্থানীয় মেয়েদের এবং মহিলাদের এই শিল্পে প্রশিক্ষণ দেওয়ার জন্য তাঁকে উৎসাহিত করেছিলেন।   কর্মজীবন  গত পঞ্চাশ বছর ধরে, ললিতা ভকিল চাম্বা রুমালের প্রচার ও সংরক্ষণের জন্য কাজ করে আসছেন। তিনি তাঁর কাজ প্রদর্শন এবং এই ঐতিহ্যবাহী সূচিকর্মের উপর কর্মশালা পরিচালনা করার জন্য ভারতে ও বিদেশে ব্যাপক ভ্রমণ করেছেন।  ললিতা ভকিল প্রায়শই চাম্বা রুমালের নকশা নিয়ে পরীক্ষা-নিরীক্ষা করেছেন। তিনিই প্রথম মহিলা যিনি বড় আকারের রুমাল তৈরির জন্য সূচিকর্মে রেশমের ব্যবহার করেছিলেন। এছাড়াও, তিনি শাড়ি, শাল, ওড়না এবং স্টোল ইত্যাদির পাশাপাশি মাল্টি-প্যানেল সেটের নকশা তৈরি করেছেন। থাম্ব| রাষ্ট্রপতি রাম নাথ কোবিন্দ চাম্বা রুমালে সূচীকর্ম বিশেষজ্ঞ ললিতা ভকিলকে নারী শক্তি পুরস্কার প্রদান করছেন   পুরস্কার এবং স্বীকৃতি    ২০০৯ : শিল্প গুরু  ২০১৭ : নারী শক্তি পুরস্কার  ২০২২ : পদ্মশ্রী   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০ শতকের বয়নশিল্পী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:জীবিত ব্যক্তি বিষয়শ্রেণী:শিল্পকলায় পদ্মশ্রী প্রাপক
আখতার মোঈদ শাহ আল-আবিদী ( উর্দু :  ), সাধারণত শাহ জি নামেই বেশি পরিচিত। তিনি ছিলেন একজন ভারতীয় মুসলিম এবং প্রভাবশালী পণ্ডিত  যিনি সৈয়দ (বা সাইয়িদ ) বংশের অন্তর্ভুক্ত ছিলেন।   জীবনী  শাহ জি [আখতার মোঈদ শাহ আল-আবিদী] ভারতের সাহারানপুরে জন্মগ্রহণ ও বেড়ে ওঠার পর ১৯৪৭ সালে ভারত বিভাগের পর পাকিস্তানের করাচিতে চলে আসেন। ১৯৬০-এর দশকের গোড়ার দিকে তিনি ইংল্যান্ডে স্থায়ীভাবে বসবাস শুরু করেন; প্রথমে ম্যানচেস্টার, তারপর স্লোতে চলে আসেন এবং পরে আবার ম্যানচেস্টারে ফিরে আসেন যেখানে তিনি তার জীবনের বাকি সময় কাটিয়েছিলেন।  তিনি প্রাচীন ইসলামি আইনশাস্ত্র (ফিকহ), সংখ্যাতত্ত্ব (বা আবজাদ গণনা ) এবং আরবি বর্ণমালা সম্পর্কে তার বোধগম্যতার সাহায্যে পরিচালিত আধ্যাত্মিক নিরাময় ক্ষমতার জন্য বেশ পরিচিত ছিলেন। তাঁর জীবনের প্রধান আকাঙ্ক্ষা ছিল কুরআন এবং আধুনিক তাফসির থেকে জ্ঞান ছড়িয়ে দেওয়া যারা আল্লাহর নৈকট্য লাভ করতে চান এবং ইসলামি অতীন্দ্রিয়বাদকে আরও ভালভাবে বুঝতে পারেন।  শাহ জি বিশ্বজুড়ে মানুষকে সাহায্য করতে সক্ষম হয়েছিলেন এবং তার প্রচেষ্টা অনেক সংবাদপত্র এবং স্থানীয় সংবাদমাধ্যমে তুলে ধরা হয়েছিল।  তিনি প্রায়শই মধ্যপ্রাচ্য, আফ্রিকা এবং ইউরোপ ভ্রমণ করেছেন যেখানে বিশ্বাসের নিরাময়ের সাথে সম্পর্কিত তার প্রচেষ্টা, মৌলিক ইসলামি লেখা এবং বিশ্বে করুণা ও মানবতার প্রচার প্রচেষ্টা বিভিন্ন মিডিয়ায় অনেক আলোচিত হয়েছে।   শাহ জি ২০১০ সালে মারা যান এবং প্রতি বছর তাঁর মৃত্যুবার্ষিকী স্মরণ করা হয় জিকির  এবং হালাকা এর অনুরূপ অনুষ্ঠানের মাধ্যমে।  শাহ জি পূর্বে নিজেই এই ধরনের অনুষ্ঠান আয়োজন করতেন।   প্রকাশিত রচনা  আখতার মোঈদ শাহ আল-আবিদীর প্রকাশিত সাহিত্যের মধ্যে রয়েছে:   সিরাত-এ-মোহাম্মদ, মোহাম্মদ-এ-আরাবী (উর্দু এবং ইংরেজি, ২০০৫)   ঐশ্বরিক ভবিষ্যদ্বাণী ঐশ্বরিক (২০০২)   বর্ণমালার গাণিতিক রহস্য (২০০৭)    তথ্যসূত্র   বিষয়শ্রেণী:ইসলামি আইন বিষয়শ্রেণী:কুরআন বিষয়শ্রেণী:ইসলামি ধর্মতত্ত্ব বিষয়শ্রেণী:২০১০-এ মৃত্যু বিষয়শ্রেণী:জন্মের বছর অনুপস্থিত
নিসার খান একজন ভারতীয় টেলিভিশন অভিনেতা। তিনি মহাকাব্যিক টেলিভিশন ধারাবাহিক মহাভারত এ আচার্য দ্রোনার চরিত্রে অভিনয়ের সুবাদে সুপরিচিত। এছাড়াও তিনি অপরাধপ্রবণতামূলক টেলিভিশন ধারাবাহিক ক্রাইম প্যাট্রোলে পুলিশ অফিসারের ভূমিকা অভিনয়ের  মাধ্যমে সকল স্তরের  প্রশংসা কুড়িয়েছেন।  চলচ্চিত্রের তালিকা  বছর শিরোনাম ভূমিকা ভাষা উৎস ২০১৬ ভীরাপান বিজয় কুমার আইপিএস হিন্দি ২০১৬ এয়ারলিফট অশোক হিন্দি ২০১৪ যোদ্ধা: দ্যা ওয়ারিয়র ডিএসপি দগরাপাঞ্জাবি ২০১৩ ডি-ডে নিয়াজ আহমেদহিন্দি ২০০৪ লক্ষ্যে -হিন্দি ২০০০ জিন্দেগী জিন্দাবাদ -হিন্দি ১৯৯০ তুম মেরে হো -হিন্দি   টেলিভিশন  বছর শিরোনাম ভূমিকা চ্যানের  উৎস ২০১১–২০১৫ক্রাইম প্যাট্রোলপুলিশ অফিসার সনি এন্টারটেইনমেন্ট টেলিভিশন ২০১৪–২০১৫মহা কুম্ভডিএম তিওয়ারী লাইফ ওকে ২০১৩–২০১৪ মহাভারত দ্রোনা স্টার প্লাস ২০০৯ লাদোজগিন্দর সাঙ্গওয়ান কালার টিভি  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা
রৈবতক পর্বত ছিল একটি পর্বত যা মহাকাব্য মহাভারতে Adi Parva, chapter 217, verse 8 এবং হরিবংশ-পুরাণ ২/৫৫/১১১ এ উল্লেখ করা হয়েছে। Shanti Lal Nagar (editor) Harivamsa Purana Vol. 2 p.551 মহাভারতে এটি আনর্ত রাজ্যে অবস্থিত বলে উল্লেখ করা হয়েছে। হরিবংশ-পুরাণে এটিকে "রাজা রৈবতকের ক্রীড়াক্ষেত্রের কাছাকাছি" (২/৫৬/২৯) এবং "দেবতাদের আবাস" (২/৫৫/১১১) বলা হয়। দ্বারকা থেকে লোকেরা এই পর্বতটি পরিদর্শন করেছিল এবং এর পূজা একটি বিশাল উৎসব হিসাবে উদযাপন করেছিল। একই পর্বতটি মাঘের শিশুপাল-বধেও বিশিষ্টভাবে দেখা যায়। Śiśupāla-vadha, canto IV et passim. এই পর্বতটিকে গুজরাটের গিরনার পর্বত বলে চিহ্নিত করা হয়। Vittam Mani Puranic Encyclopaedia, p.626   তথ্যসূত্র   বিষয়শ্রেণী:প্রাচীন ভারতীয় পর্বত বিষয়শ্রেণী:গুজরাতের ভূগোল
ডামারা লালঠুঁটি ধনেশ (Tockus damarensis) হল ধনেশ প্রজাতির একরকমের পাখি। এদেরকে দক্ষিণ-পশ্চিম অ্যাঙ্গোলা, উত্তর নামিবিয়া, পশ্চিম বতসোয়ানা প্রভৃতি জায়গায় দেখা যায়।  তথ্যসূত্র  গ্রন্থপঞ্জি  Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8. Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565-586.  বিষয়শ্রেণী:ধনেশ বিষয়শ্রেণী:আফ্রিকার পাখি বিষয়শ্রেণী:টকাস বিষয়শ্রেণী:১৮৮৮ এর প্রাণীসমূহ  বিষয়শ্রেণী:টোকাস
দক্ষিণ তাপবিদ্যুৎ কেন্দ্র হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি কয়লা-চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।  বিদ্যৎ উৎপাদন ক্ষমতা এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ১৩৫ মেগাবাইট (২X৬৭.৫ মেগাবাইট)। ১৯৯০ সালে এই কেন্দ্রটি সম্পূর্ণ কার্যকরী হয়।http://www.infraline.com/power/setup/cesc.aspx  তথ্যসূত্র  বিষয়শ্রেণী:পশ্চিমবঙ্গের কয়লা-চালিত বিদ্যুৎ কেন্দ্র বিষয়শ্রেণী:কলকাতার অর্থনীতি বিষয়শ্রেণী:১৯৯০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র বিষয়শ্রেণী:২০শ শতাব্দীতে ভারতের স্থাপত্য
রঙ্গো (রাঙ্গো বন হিসাবেও পরিচিত) ভারতের পশ্চিমবঙ্গ রাজ্যের কালিম্পং জেলার কালিম্পং সদর মহকুমার গোরুবাথান সিডি ব্লকের একটি গ্রাম।   ভূগোল    অবস্থান  রঙ্গো   অবস্থিত   ।  রঙ্গো  ষধি গাছের বৃদ্ধির জন্য গুরুত্বপূর্ণ জায়গা হিসাবে ব্যবহৃত হত। এটি আশেপাশের পাহাড়, বন এবং জলধাকা নদীর উপত্যকার সুন্দর দৃশ্য উপস্থাপন করে। বেশিরভাগ লোক বৌদ্ধ এবং নেপালি ভাষায় কথা বলে।    অঞ্চল ওভারভিউ  পাশাপাশি মানচিত্রের কালিম্পং জেলার কালিম্পং সদর মহকুমা দেখায়। ভৌগলিকভাবে, এই অঞ্চলটি কালিম্পং রেঞ্জ গঠন করে, গড় গড় উচ্চতা  । এই অঞ্চলটি আকস্মিকভাবে উত্থিত পাহাড় এবং অসংখ্য ছোট ছোট স্ট্রিম দ্বারা চিহ্নিত করা হয়।  এটি একটি প্রধানত গ্রামীণ অঞ্চল, যেখানে। In..67% জনগোষ্ঠী গ্রামীণ অঞ্চলে বাস করে এবং কেবল ২২.২৩% শহরে বাস করে। যদিও কালিম্পং শুধুমাত্র পৌরসভা, Dungra একমাত্র হয় সেন্সাস টাউন সমগ্র এলাকায়।  অর্থনীতি কৃষিভিত্তিক এবং গোরুবাথান সিডি ব্লকে tea টি চা বাগান রয়েছে।  ২০১১ সালে, কালিম্পং মহকুমার সাক্ষরতার হারহান ৮১.৮৫%, যা রাজ্যের জেলাগুলিতে সর্বোচ্চ স্তরের সাক্ষরতার সাথে তুলনাযোগ্য।  মহকুমায় প্রথম ডিগ্রি কলেজটি ১৯৬২ সালে  প্রধান মহকুমা ব্যতীত সমগ্র মহকুমা (এবং এখন পুরো জেলা) 2015 সালের শেষের দিকে অপেক্ষা করতে হয়েছিল (অর্ধ শতাব্দীরও বেশি) পেডাং এবং গোরুবাথনে তাদের প্রথম ডিগ্রি কলেজ রয়েছে।   দ্রষ্টব্য: মানচিত্রটি মহকুমার কয়েকটি উল্লেখযোগ্য অবস্থান উপস্থাপন করেছে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।   ডেমোগ্রাফিক্স  According to the 2011 Census of India, Rango Forest had a total population of 9,131 of which 4,563 (50%) were males and 4,568 (50%) were females. There were 777 persons in the age range of 0 to 6 years. The total number of literate people in Rango Forest was 6,679 (79.95% of the population over 6 years).   স্বাস্থ্যসেবা  রাঙ্গুতে মেডিসিনাল প্ল্যান্টেশন হাসপাতাল 11 টি শয্যা সহ কাজ করে।    তথ্যসূত্র   বিষয়শ্রেণী:কালিম্পং জেলার গ্রাম বিষয়শ্রেণী:উইকিউপাত্তে স্থানাঙ্ক নেই
শায়েখা শামসা বিনতে সুহাইল আল মাযরুয়ী () হলেন সংযুক্ত আরব আমিরাতের সাবেক রাষ্ট্রপতি ও আবুধাবীর আমীর খলিফা বিন জায়েদ আল নাহিয়ানের স্ত্রী।  পরিবার তিনি নিম্নোক্ত সন্তানদের জননী:  শেখ সুলতান  শেখ মোহাম্মদ  শায়েখা শায়েখা  শায়েখা মৌজা  শায়েখা ওশা  শায়েখা সালামা (মনছুর বিন তাহনৌন আল নাহিয়ানের স্ত্রী)  শায়েখা শাম্মা  শায়েখা লতিফা  আরও দেখুন  বিশ্বের সবচেয়ে প্রভাবশালী ৫০০ জন মুসলিম  বর্তমান রাষ্ট্রপ্রধান ও সরকারপ্রধানদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আবুধাবির ব্যক্তি বিষয়শ্রেণী:আল নাহিয়ান
thumb|right|320px|আরএস পাপিস, আকাশগঙ্গার অন্যতম সবচেয়ে উজ্জল শেফালী বিষমতারা  শেফালী বিষমতারা (Cepheid Variables) হলো এক ধরনের উজ্জ্বল বিষমতারা। এদের ঔজ্জ্বল্য বিষমতার পর্যায়ের মাঝে প্রত্যক্ষ দৃঢ় সম্পর্ক বিদ্যমান। এই সম্পর্ক একে গ্যালাক্টিক ও এক্সট্রাগ্যালাক্টিক দূরত্বের মাপকাঠিতে একটি গুরুত্বপূর্ণ স্টান্ডার্ড ক্যান্ডেল হিসেবে প্রতিষ্ঠিত করে।  শেফালী বিষমতারাগুলিকে বেশ কয়েকটি উপশ্রেণীতে ভাগ করা যায় যা ভর, বয়স বা বিবর্তনের ইতিহাস আরো পরিষ্কার ভাবে তুলে ধরেঃ  ১. চিরায়ত শেফালী  ২. টাইপ ২ শেফালী  ৩. ব্যতিক্রমি শেফালী  ৪. বামন শেফালী  সেফিয়াস(বা রাজা) নামক তারামন্ডলীর অন্তর্গত ডেল সেফি তারাটির নামে এর নামকরণ করা হয়েছে।  এটিই প্রথম আবিষ্কৃত কোনো শেফালী বিষমতারা। এটি জন গুড্রিক কত্রিক ১৭৮৪ সালে আবিষ্কৃত হয়।  অপেক্ষাকৃতভাবে নিকটবর্তী ছায়াপথসমূহের দূরত্বের সূচক হিসাবে এদের ব্যবহার করা হয়।  তথ্যসূত্র  বিষয়শ্রেণী:জ্যোতির্বিজ্ঞান বিষয়শ্রেণী:জ্যোতির্মিতি
জন একল্‌স (জন্ম ২৭ জানুয়ারি, ১৯০৩, মেলবোর্ন, অস্ট্রেলিয়া - মৃত্যু ২ মে, ১৯৯৭, কন্ট্রা, সুইজারল্যান্ড) একজন অস্ট্রেলীয় স্নায়ুশারীরবিদ যিনি ১৯৬৩ সালে স্নায়ুসন্নিধির উপরে সম্পাদিত গবেষণাকর্মের জন্য অ্যান্ড্রু হাক্সলি ও অ্যালান লয়েড হজকিনের সাথে একত্রে শারীরবিজ্ঞান ও চিকিৎসাবিজ্ঞানে নোবেল পুরস্কার লাভ করেন। "স্নায়ুকোষঝিল্লির প্রান্তিক ও কেন্দ্রীয় অংশগুলিতে উত্তেজিতকরণ ও অবদমনের সাথে সংশ্লিষ্ট আয়নীয় কর্মপদ্ধতিগুলি বিষয়ে আবিষ্কারগুলির জন্য" তাঁদেরকে এই পুরস্কার প্রদান করা হয়। স্নায়ুসন্নিধিগুলি বিভিন্ন প্রকারের হয়ে থাকে, যেগুলির হয় উদ্দীপক কিংবা অবদমক প্রভাব থাকে। একটি স্নায়ুকোষ বহু বিভিন্ন স্নায়ুসন্নিধি থেকে সংকেত গ্রহণ করে এবং কোন ধরনের স্নায়ুসন্নিধি বেশি প্রভাবশালী, তার উপরে সামগ্রিক প্রভাব নির্ভর করে।  তথ্যসূত্র  বিষয়শ্রেণী:১৯০৩-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী বিষয়শ্রেণী:অস্ট্রেলীয় নোবেল বিজয়ী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী  বিষয়শ্রেণী:অস্ট্রেলীয় স্নায়ুবিজ্ঞানী বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:অস্ট্রেলীয় নাইট ব্যাচেলর বিষয়শ্রেণী:বর্ষসেরা অস্ট্রেলীয় পুরস্কার বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:রয়েল পদক বিজয়ী বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য